

#1


ثقافة رمي الاوساخ في الشوارع إلى متى؟؟؟
سلام لكل زول...
في كل العبوات الإستهلاكية سواء كانت غذائية أو غيرها يكون مكتوب عليها هذه العبارة (حافظ على نظافة مدينتك ) ومرسوم بالقرب منها سلة قمامة
وهي عبارة عن تنبيهه للشخص المستهلك بأن لا يقذف بالاوساخ في كل الاماكن من حوله بل يجب وضعها في المكان المخصصة لها وهو سلة القمامة
وبالرغم من كل هذا نجد لا احد يهتم بهذا التنبيه وكانها كانت رسالة من اجل تسويق المنتج المشترى وليست عبارة تنبيهية تحسك على النظافة والاهتمام بها.
أينما تذهب تجد الاماكن ممتلئة بالاوساخ والنفايات من اكياس و اوراق وعلب وصناديق ووووووووو غيره من بغايا المواد المستهلكة.
الحدائق العامة في الشوارع إتعملت عشان تخدم المواطن وتحسن الشارع العام بس للأسف الصباح تكون نظيفة والمساء تصبح عبارة عن مكب للنفايات وبالذات النوافير الإتعملت في الحدائق دي شكلها يقرف ياخ.
في عدد كبير من الشوارع يوجد بهم صناديق كبيرة لرمي الاوساخ وبالرغم من كدا بتلقى المواطن الموضوع ما هاميهو كتير يرمي منديلو او صندوق السجاير او غيرو في الارض على الرغم من جود صندوق قمامة جنبو , ولو سألتو يقول ليك البلد دي اساساً وسخانة ما بتنضف ولا يقول اي حاجة عشان يدعم بيها تصرفو دا , طيب هي البلد وسخانة ليه نحن ما نخليها نضيفة بتصرفاتنا وسلوكنا الحضاري؟؟؟ يعني بدل ما نرمي الوساخة في الارض نرميها في سلة النفايات بس وفي عربات نفايات مسؤلة من نقلها نهاية اليوم , يعني القصة ما صعبة وما مطلوب من الواحد يجي يكنس الشوارع دي كلها.
وزي ما بنحافظ على نظافة منازلنا كمان نحافظ على نظافة مدينتنا وهي منزلنا الكبير ونحافظ كمان على نظافة وطننا ككل وهو البيت الاكبر لينا كلنا!!!
احكي ليكم قصة حقيقة حصلت مع سوداني في سوريا
السوداني دا ماشي بالعربية بتاعتو في شوارع سوريا نزل قزاز العربية ورمى ليهو منديل وواصل مشيهو عااااااااادي بعد ما مشى مسافة كبيرة من الكيلومترات رجعتو إمرأة وهي بوليس مرور وهي شافتو في كاميرات المراقبة في الشارع وهو رجع تاني ورفع منديلو الوقعو قبيل في الشارع وواصل مشيهو تاني.
يعني أسي في داعي للحركة دي من البداية والراجل بقى يسب ويلعن عشان إتأخر وورجعوهو مشوار طويل , لكن دا عقاب رهيب انا إتكيفت منها شديد البوليصة دي
متى سوف يكون لدينا رقابة على الاشخاص الذين يرمون الاوساخ في الشوارع ومعاقبتهم على افعالهم؟؟؟
يعني مفروض يكون في كورسات تعلم الوطنية وكيف نغير ونحافظ على بلدنا يعني ولا شنو؟؟؟
لماذا كل هذه اللامبالاة في التصرفات؟؟؟
إذا تخيل الشخص إن هذا المكان هو منزله هل سوف يقوم برمي الاوساخ في الارض؟؟؟
المواضيع المتشابهه:
المصدر: منتديات احباب عرب
|الذين يشاهدون محتوى الموضوع الآن : 1 ( الأعضاء 0 والزوار 1)|
|أدوات الموضوع|
|انواع عرض الموضوع|


Sitemap